હું ખોટુ બોલતો નથી, તમે પણ હજી મારા meranews.com પર આવી વાંચકોના આંકડા જોઈ શકો છો, પણ આ સ્ટોરી કેમ વંચાઈ રહી છે તેની મેં તપાસ કરી તો બીજુ સત્ય જાણવા મળ્યુ કે આપનો દાવો ખોટો છે તેવુ સુરતના કોઈ અખબાર લખવા તૈયાર ન્હોતા. અખબાર સંચાલકોનો પણ વાંક નથી દિવાળી માથા ઉપર હોય ત્યારે ધંધો કોણ બગાડે? હું માલિક હોત તો તેમના જેવો નિર્ણય કરતો, આપના માટે કોઈ લખતુ ન્હોતુ અને અમે લખ્યુ માટે ખુબ વંચાયુ હતું. સ્ટોરી પ્રકાશિત થઈ તેનો ખુબ પ્રતિભાવ પણ મળ્યો, પ્રતિભાવ આપનારમાં મોટા ભાગના વાંચકોએ આપની ટીકા કરી જે પણ ફરી સ્ટોરી ખોલી વાંચી શકો છો. હા આપના કેટલાંક ચાહકોએ ટીકા પણ કરી, રીસતર ગાળો પણ લખી. જો કે મને મળેલી ગાળો પણ હજી અમે સાઈટ ઉપર સાચવી રાખી છે, કારણ પ્રસંશા કરતો વાંચક ગાળ પણ આપે તો તેને અમે તેનો અધિકાર ગણીએ છીએ.